[ca] La motivació d'aquest treball neix del fet què, tot i que l'ergonomia té un paper molt reconegut i legislat en l'àmbit laboral, no ocorre així en les escoles ni en l'entorn pediàtric. L'objectiu principal d'aquest estudi es fonamenta en la hipòtesi que existeix relació entre les habilitats visuals dels infants i els seus hàbits posturals i condicions ergonòmiques. El mètode emprat per validar la hipòtesi són dos cribratges simultanis, un de visual, i un altre ergonòmic i postural. La mostra seleccionada ha estat un total de 78 alumnes d'entre 7 i 8 anys, procedents de dues escoles públiques del municipi de Rubí. En el cribratge visual s'ha avaluat la funció visual, la binocularitat, la motilitat ocular i l'acomodació, entre altres habilitats de processament i integració visuals. En el cribratge ergonòmic i postural, s'ha avaluat individualment cada nen, per observació directa durant les tasques de lectoescriptura. I també s'han analitzat les aules, mesurant les condicions d'il·luminació, el mobiliari escolar i la distribució dels nens a l'aula. Amb les dades obtingudes dels cribratges, s'ha fet una anàlisi estadística per trobar les possibles relacions entre les variables visuals, i les variables ergonòmiques i posturals. En els resultats del treball s'ha constatat que existeixen les següents relacions estadísticament significatives: Entre la distància de lectura i la velocitat de lectoescriptura, entre la distància d'escriptura i la velocitat de lectoescriptura, entre la inclinació del cap a l'escriure i el punt proper de convergència, entre la posició dels peus a terra i els moviments sacàdics i la velocitat de lectoescriptura, entre el moviment del cap al llegir/escriure i la velocitat de lectoescriptura, i, finalment, entre les fòries en visió propera i tenir l'esquena recta i relaxada.

[en] The motivation for this work arises from the fact that, although ergonomics has a well-recognized and legislated role in the workplace, this is not the case in schools or in the pediatric environment. The main objective of this study is based on the hypothesis that there is a relationship between children's visual abilities and their postural habits and ergonomic conditions. The method used to validate the hypothesis is two simultaneous screenings, one visual, and the other ergonomic and postural. The selected sample was a total of 78 students between 7 and 8 years old, from two public schools in the municipality of Rubí. In visual screening, visual function, binocularity, ocular motility and accommodation have been evaluated, among other visual processing and integration skills. In the ergonomic and postural screening, each child has been evaluated individually, by direct observation during literacy tasks. And the classrooms have also been analyzed, measuring the lighting conditions, the school furniture and the distribution of the children in the classroom. With the data obtained from the screenings, a statistical analysis has been carried out to find the possible relationships between the visual variables, and the ergonomic and postural variables. In the results of the work, it has been verified that the following statistically significant relationships exist: Between the reading distance and the reading-writing speed, between the writing distance and the reading-writing speed, between the inclination of the head when writing and the near point of convergence, between the position of the feet on the ground and the saccadic movements and the speed of reading and writing, between the movement of the head when reading/writing and the speed of reading and writing, and, finally, between the phorias in near vision and having back straight and relaxed.